CELEX: 32018R1095
Language: hr
Date: 2018-07-26 00:00:00
Title: Uredba Vijeća (EU) 2018/1095 od 26. srpnja 2018. o raspodjeli ribolovnih mogućnosti na temelju Protokola o provedbi Sporazuma o partnerstvu u ribarstvu između Europske unije i Republike Côte d'Ivoirea (2018.–2024.)

3.8.2018   
               
               
                  HR
               
               
                  Službeni list Europske unije
               
               
                  L 197/1
               
            
         UREDBA VIJEĆA (EU) 2018/1095
         od 26. srpnja 2018.
         o raspodjeli ribolovnih mogućnosti na temelju Protokola o provedbi Sporazuma o partnerstvu u ribarstvu između Europske unije i Republike Côte d'Ivoirea (2018.–2024.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43., stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Vijeće je 17. ožujka 2008. donijelo Uredbu (EZ) br. 242/2008 (1) kojom je sklopljen Sporazum o partnerstvu u ribarstvu između Republike Côte d'Ivoirea i Europske zajednice (2) („Sporazum”).
                  
               
                     (2)
                  
                  
                     Posljednji protokol uz Sporazum prestao je važiti 30. lipnja 2018.
                  
               
                     (3)
                  
                  
                     Komisija je, u ime Unije, u pregovorima dogovorila novi Protokol o provedbi Sporazuma („Protokol”). Protokol je parafiran 16. ožujka 2018.
                  
               
                     (4)
                  
                  
                     U skladu s Odlukom Vijeća (EU) 2018/1069 (3) Protokol je potpisan 1. kolovoza 2018., podložno njegovu kasnijem sklapanju.
                  
               
                     (5)
                  
                  
                     Ribolovne mogućnosti trebalo bi raspodijeliti između država članica za čitavo razdoblje primjene Protokola.
                  
               
                     (6)
                  
                  
                     Člankom 12. Uredbe (EU) 2017/2403 Europskog parlamenta i Vijeća (4) predviđeno je da bi se tijekom određene godine ili nekog drugog relevantnog razdoblja provedbe protokola uz sporazum o partnerstvu u održivom ribarstvu i uzimajući u obzir razdoblja valjanosti odobrenjâ za ribolov, države članice trebalo obavješćivati o eventualnoj preraspodjeli neiskorištenih ribolovnih mogućnosti.
                  
               
                     (7)
                  
                  
                     Protokol će se privremeno primjenjivati od datuma njegova potpisivanja kako bi se osigurao brz početak ribolovnih aktivnosti plovila Unije. Ova bi se Uredba stoga također trebala primjenjivati od istog datuma,
                  
               DONIJELO JE OVU UREDBU:
         
            Članak 1.
            
               1.   Ribolovne mogućnosti utvrđene na temelju Protokola raspodjeljuju se između država članica kako slijedi:
               
                           (a)
                        
                        
                           tunolovci plivaričari:
                           
                                        
                                    
                                    
                                       Španjolska: 16 plovila
                                    
                                 
                                        
                                    
                                    
                                       Francuska: 12 plovila;
                                    
                                 
                     
                           (b)
                        
                        
                           plovila s plutajućim parangalima:
                           
                                        
                                    
                                    
                                       Španjolska: 6 plovila
                                    
                                 
                                        
                                    
                                    
                                       Portugal: 2 plovila.
                                    
                                 
                     
            
               2.   Uredba (EU) 2017/2403 primjenjuje se ne dovodeći u pitanje Sporazum i Protokol.
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. kolovoza 2018.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2018.
            
               
                  Za Vijeće
               
               
                  Predsjednik
               
               G. BLÜMEL
            
         
         
            (1)  Uredba Vijeća (EZ) br. 242/2008 od 17. ožujka 2008. o sklapanju Sporazuma o partnerstvu u ribarstvu između Europske zajednice i Republike Côte d'Ivoirea (SL L 75, 18.3.2008., str. 51.).
         
            (2)  SL L 48, 22.2.2008., str. 41.
         
         
            (3)  Odluka Vijeća (EU) 2018/1069 od 26. srpnja 2018. o potpisivanju, u ime Unije, i privremenoj primjeni Protokola o provedbi Sporazuma o partnerstvu u ribarstvu između Europske unije i Republike Côte d'Ivoirea (2018.–2024.) (SL L 194, 31.7.2018., str. 1.).
         
            (4)  Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).